Korana

Korana () – upė vidurio Kroatijoje ir vakarų Bosnijoje ir Hercegovinoje; Kupos dešinysis intakas. Prasideda Likos kalnų pašlaitėse, aukštupyje sudaro garsųjį Plitvicų ežeryną. Toliau upė pasuka į šiaurės rytus ir 25 km ruože sudaro Kroatijos-Bosnijos ir Hercegovinos sieną. Toliau teka į šiaurę tarpukalnių slėniu. Įteka į Kupą Karlovace.

Svarbiausi intakai: Slunčica ir Mrežnica (kairieji). Koranos baseine plačiai paplitę karstiniai reiškiniai, yra daug krioklių ir karstinių ežerų. Prie Koranos įsikūrę miestai yra Slunis ir Karlovacas.

Kategorija:Kroatijos upės
Kategorija:Bosnijos ir Hercegovinos upės